Duco sijoittui neljänneksi Marrakechin alle 18-vuotiaiden MM-kilpailuissa 2005. Hän oli kahdestoista Pekingin alle 20-vuotiaiden MM-kilpailuissa 2006. Hän voitti samana vuonna alle 18-vuotiaiden Etelä-Amerikan-mestaruuden kuulantyönnössä ja kiekonheitossa sekä alle 23-vuotiaiden Etelä-Amerikan-mestaruuden kuulantyönnössä. Hän voitti 2007 kuulantyönnön alle 20-vuotiaiden Etelä-Amerikan- ja Pan-Amerikan-mestaruudet. Aikuisten Etelä-Amerikan-mestaruuskilpailuissa hän sijoittui kolmanneksi ja Rio de Janeiron Pan-Amerikan kisoissa seitsemänneksi.